Title: ประกาศคณะกรรมการควบคุมการขนส่งทางบกประจำจังหวัดภูเก็ต ฉบับที่ 24 (พ.ศ. 2554) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดภูเก็ต สายที่ 1 ศูนย์การค้าโลตัส - วิทยาลัยอาชีวศึกษาภูเก็ต เป็น ห้างสรรพสินค้าบิ๊กซี - วิทยาลัยอาชีวศึกษาภูเก็ต

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดภูเก็ต
ฉบับที่ ๒๔
(พ.ศ. ๒๕๕๔)
เรื่อง กำหนด
(ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๑
จังหวัดภูเก็ต สายที่ ๑ ศูนย์การค้าโลตัส  วิทยาลัยอาชีวศึกษาภูเก็ต
เป็น
ห้างสรรพสินค้าบิ๊กซี  วิทยาลัยอาชีวศึกษาภูเก็ต[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดภูเก็ต
ฉบับที่ ๑๕ (พ.ศ. ๒๕๔๔) ลงวันที่ ๓๐ ตุลาคม ๒๕๔๔
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดภูเก็ต สายที่ ๑ โรงเรียนเทศบาลสามกอง-วิทยาลัยอาชีวศึกษาภูเก็ต เป็น
ศูนย์การค้าโลตัส  วิทยาลัยอาชีวศึกษาภูเก็ต ขึ้น นั้น

คณะกรรมการควบคุมการขนส่งทางบกประจำจังหวัดภูเก็ตได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดภูเก็ต
ในการประชุมครั้งที่ ๑/๒๕๕๓ เมื่อวันที่ ๒๕ มีนาคม ๒๕๕๓
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๒/๒๕๕๔
เมื่อวันที่ ๑ กุมภาพันธ์ ๒๕๕๔ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดภูเก็ต สายที่ ๑ ศูนย์การค้าโลตัส  วิทยาลัยอาชีวศึกษาภูเก็ต
เป็น ห้างสรรพสินค้าบิ๊กซี  วิทยาลัยอาชีวศึกษาภูเก็ต
โดยให้มีรายละเอียดเส้นทางดังต่อไปนี้ คือ

สายที่ ๑ ห้างสรรพสินค้าบิ๊กซี 
วิทยาลัยอาชีวศึกษาภูเก็ต
เที่ยวไป
เริ่มต้นจากสถานที่จอดรถโดยสารประจำทางบริเวณห้างสรรพสินค้าบิ๊กซี ไปตามถนนบางใหญ่
แยกซ้ายไปตามถนนวิชิตสงคราม แยกซ้ายไปตามถนนเฉลิมพระเกียรติ ร. ๙
แยกขวาไปตามถนนเยาวราช ผ่านศูนย์การค้าโลตัส โรงเรียนเทศบาลบ้านสามกอง โรงพยาบาลวชิระภูเก็ต
วิทยาลัยเทคนิคภูเก็ต แยกขวาไปตามถนนแม่หลวน ผ่านที่ว่าการอำเภอเมือง แยกซ้าย
ไปตามถนนวิชิตสงคราม ผ่านโรงเรียนประศาสน์วิทยา โรงเรียนขจรเกียรติศึกษา
ไปตามถนนระนอง แยกขวาไปตามซอยภูธร แยกซ้ายไปตามถนนบางกอก ผ่านวงเวียนสุริยเดช
แยกขวาไปตามถนนพังงา แยกซ้ายเข้าสถานีขนส่งผู้โดยสารจังหวัดภูเก็ต
แยกขวาไปตามถนนพังงา แยกซ้ายไปตามถนนมนตรี ผ่านวงเวียนหอนาฬิกา ตรงไปตามถนนภูเก็ต
ผ่านโรงเรียนเทศบาลบ้านบางเหนียว วิทยาลัยชุมชนภูเก็ต ถึงสะพานหิน ไปสุดเส้นทาง ณ
สถานที่จอดรถโดยสารประจำทางบริเวณวิทยาลัยอาชีวศึกษาภูเก็ต
เที่ยวกลับ
เริ่มต้นจากสถานที่จอดรถโดยสารประจำทางบริเวณวิทยาลัยอาชีวศึกษาภูเก็ต
ไปตามถนนภูเก็ต ผ่านสะพานหิน วิทยาลัยชุมชนภูเก็ต โรงเรียนเทศบาลบ้านบางเหนียว
วงเวียนหอนาฬิกา แยกซ้ายไปตามถนนรัษฎา ถึงวงเวียนสุริยเดช ไปตามถนนระนอง
ถนนวิชิตสงคราม ผ่านโรงเรียนขจรเกียรติศึกษา ถึงโรงเรียนประศาสน์วิทยา
แยกขวาไปตามถนนแม่หลวน ผ่านที่ว่าการอำเภอเมือง แล้วไปตามเส้นทางเดิม ไปสุดเส้นทาง
ณ สถานที่จอดรถโดยสารประจำทางบริเวณห้างสรรพสินค้าบิ๊กซี

ประกาศ
ณ วันที่ ๗ มีนาคม พ.ศ. ๒๕๕๔
ตรี  อัครเดชา
ผู้ว่าราชการจังหวัดภูเก็ต
ประธานกรรมการควบคุมการขนส่งทางบก
ประจำจังหวัดภูเก็ต

ปริยานุช/ผู้จัดทำ
๙ กันยายน ๒๕๕๔

ณัฐวดี/ตรวจ
๙ กันยายน ๒๕๕๔

[๑] ราชกิจจานุเบกษา
เล่ม ๑๒๘/ตอนที่ ๑๒๐ ง/หน้า ๒๓๙/๑๘ สิงหาคม ๒๕๕๔